ඒ- 9 ප්‍රධාන මාර්ගයේ මැදවච්චිය,ඉසන්බැස්සගල පූනෑව ඉසිපතන මහා විද්‍යාලය ආසන්නයේදී සිදුවූ වන අලි පහරදීමකින් පුද්ගලයෙකු ජිවිතක්ෂයට පත්ව තවත් පුද්ගලයෙකු බරපතල තුවාල ලබා රෝහල් ගත කර තිබෙනවා.ඊයේ (21) රාත්‍රියේ මේ වන අලි පහරදීම සිදුව ඇතිබවයි පොලිසිය පැවසුවේ.මෙම වන අලි ප්‍රහාරයෙන් මියගොස් ඇත්තේ මැදවච්චිය පූනෑව ප්‍රදේශයේ පදිංචි 24 හැවිරිදි තරුණයෙක්.මියගිය පුද්ගලයාගේ සිරුර අනුරාධපුර රෝහලේ තැන්පත් කොට ඇති අතර තුවාල ලැබු පුද්ගලයා මැදවච්චිය රෝහලට ඇතුලත් කිරීමෙන් පසුව අනුරාධපුර රෝහලට මාරුකොට යැවූ බවයි පොලිසිය කියා සිටියේ.